Teksi Tunai

Teksi Tunai (Bahasa Inggeris: Cash Cab) adalah sebuah rancangan realiti yang dicipta oleh Adam Wood. Teksi Tunai mengikut format rancangan TV British iaitu Cash Cab, di mana setiap penumpang teksi perlu menjawab soalan dengan betul untuk mendapat habuan berupa wang tunai. Versi Bahasa Malaysia rancangan ini dihoskan oleh Bob Lokman.

Format
Format Teksi Tunai diambil dari format Cash Cab dari saluran ITV daripada United Kingdom di mana penumpang melangkah masuk ke dalam teksi di mana penumpang tidak tahu mereka berada di dalam rancangan permainan berkonsepkan kuiz dan penumpang akan memberi tahu ke mana arah tuju destinasi mereka mahukan. Teksi Tunai mengikut peringkat RM 10, RM 50 dan RM 100. Penumpang akan diajukan soalan pengetahuan am dan soalan-soalan trivia mengenai hiburan, sukan dan lain-lain lagi. Penumpang hanya akan diberikan tiga kali cubaan, dan sekiranya penumpang tersebut memberikan jawapan yang salah sebanyak tiga kali, penumpang terpaksa memulangkan wang yang telah diberikan dan diarahkan untuk turun di tempat yang bukan destinasi penumpang itu sendiri.

Talian Hayat
Dalam rancangan ini, terdapat dua talian hayat yang berbeza. Talian hayat yang pertama adalah menelefon kawan, dan yang kedua adalah menanyakan soalan tersebut kepada orang-orang di luar teksi dan mendapatkan jawapan.

Versi antarabangsa

Rujukan

Rancangan Astro Prima
Rancangan televisyen realiti Malaysia